Kwittanza 2018: Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) (li issa saret ENISA (l-Aġenzija tal-Unjoni Ewropea għaċ-Ċibersigurtà)) għas-sena finanzjarja 2018 (2019/2080(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija tal-Unjoni Ewropea dwar is-Sigurtà tan-Networks u l-Informazzjoni (ENISA) għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2018 (05761/2020 – C90047/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (UE) Nru 526/2013 tal-Parlament Ewropew u tal-Kunsill tal-21 ta' Mejju 2013 dwar l-Aġenzija Ewropea dwar is-Sigurtà tan-Netwerks u l-Informazzjoni (ENISA) u li jħassar ir-Regolament (KE) Nru 460/2004, u b'mod partikolari l-Artikolu 21 tiegħu, – wara li kkunsidra r-Regolament (UE) 2019/881 tal-Parlament Ewropew u tal-Kunsill tas-17 ta' April 2019 dwar l-ENISA (l-Aġenzija tal-Unjoni Ewropea għaċ-Ċibersigurtà) u dwar iċ-ċertifikazzjoni taċ-ċibersigurtà tat-teknoloġija tal-informazzjoni u tal-komunikazzjoni u li jħassar ir-Regolament (UE) Nru 526/2013 (l-Att dwar iċ-Ċibersigurtà) u b'mod partikolari, l-Artikolu 31 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0039/2020), Jagħti l-kwittanza lid-Direttur Eżekuttiv tal-ENISA (Aġenzija tal-Unjoni Ewropea għaċ-Ċibersigurtà) għall-implimentazzjoni tal-baġit tal-Aġenzija għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-ENISA (Aġenzija tal-Unjoni Ewropea għaċ-Ċibersigurtà), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) (li issa saret ENISA (l-Aġenzija tal-Unjoni Ewropea għaċ-Ċibersigurtà)) għas-sena finanzjarja 2018 (2019/2080(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija tal-Unjoni Ewropea dwar is-Sigurtà tan-Networks u l-Informazzjoni (ENISA) għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2018 (05761/2020 – C90047/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (UE) Nru 526/2013 tal-Parlament Ewropew u tal-Kunsill tal-21 ta' Mejju 2013 dwar l-Aġenzija Ewropea dwar is-Sigurtà tan-Netwerks u l-Informazzjoni (ENISA) u li jħassar ir-Regolament (KE) Nru 460/2004, u b'mod partikolari l-Artikolu 21 tiegħu, – wara li kkunsidra r-Regolament (UE) 2019/881 tal-Parlament Ewropew u tal-Kunsill tas-17 ta' April 2019 dwar l-ENISA (l-Aġenzija tal-Unjoni Ewropea għaċ-Ċibersigurtà) u dwar iċ-ċertifikazzjoni taċ-ċibersigurtà tat-teknoloġija tal-informazzjoni u tal-komunikazzjoni u li jħassar ir-Regolament (UE) Nru 526/2013 (l-Att dwar iċ-Ċibersigurtà) u b'mod partikolari, l-Artikolu 31 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0039/2020), Japprova l-għeluq tal-kontijiet tal-Aġenzija Ewropea dwar is-Sigurtà tan-Netwerks u l-Informazzjoni (ENISA) għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-ENISA (Aġenzija tal-Unjoni Ewropea għaċ-Ċibersigurtà), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) (li issa saret ENISA (l-Aġenzija tal-Unjoni Ewropea għaċ-Ċibersigurtà)) għas-sena finanzjarja 2018 (2019/2080(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0039/2020), A. billi, skont id-dikjarazzjoni tad-dħul u l-infiq tagħha, il-baġit finali tal-Aġenzija Ewropea dwar is-Sigurtà tan-Netwerks u l-Informazzjoni (l-"Aġenzija") għas-sena finanzjarja 2018 kien ta' EUR 11 473 788, li jfisser żieda ta' 2,67 % meta mqabbla mal-2017; billi l-baġit tal-Aġenzija huwa derivat fil-parti l-kbira mill-baġit tal-Unjoni; B. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Aġenzija għas-sena finanzjarja 2018 ("ir-rapport tal-Qorti"), stqarret li kisbet aċċertament raġonevoli li l-kontijiet annwali tal-Aġenzija huma affidabbli u li t-tranżazzjonijiet bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 99,98 %, li meta mqabbla mal-2017 tirrappreżenta tnaqqis ta' 0,01 %; jirrimarka, barra minn hekk, li r-rata ta' eżekuzzjoni tal-approprjazzjonijiet ta' pagament kienet ta' 88,56 %, li tirrappreżenta żieda żgħira ta' 0,37 % meta mqabbla mar-rata tal-2017; Prestazzjoni Jinnota li l-Aġenzija tuża ċerti indikaturi ewlenin tal-prestazzjoni biex tkejjel il-valur miżjud ipprovdut mill-attivitajiet tagħha u biex issaħħaħ il-ġestjoni baġitarja tagħha, filwaqt li tiffoka aktar indikaturi kwalitattivi għall-valutazzjoni tal-kisba tal-għanijiet operattivi tagħha u aktar fuq indikaturi kwantitattivi għall-għanijiet amministrattivi tagħha; jinnota li sabiex tissodisfa aħjar l-aspettattivi tal-partijiet ikkonċernati tagħha, l-Aġenzija qed issaħħaħ il-pakkett ta' rapportar tagħha billi tadatta indikaturi ewlenin tal-prestazzjoni kwalitattivi u kwantitattivi tagħha biex tkejjel l-impatt tal-attività tagħha b'mod aktar effiċjenti; Jistieden lill-Aġenzija żżid l-azzjoni tagħha biex tittratta l-vulnerabbiltajiet fis-sigurtà tal-5G u tqassam kemm jista' jkun informazzjoni dwar is-suġġett sabiex tiżgura li s-soluzzjonijiet tekniċi eżistenti jiġu adottati mill-industrija; Jiddispjaċih li, wara l-istudju dwar l-evalwazzjoni esterna tal-prestazzjoni tal-Aġenzija matul il-perjodu 2013-2016 imwettaq f'isem il-Kummissjoni fl-2017, ma ġie fformalizzat l-ebda pjan ta' azzjoni; madankollu, jinnota li r-rakkomandazzjonijiet rilevanti ġew implimentati u li awditu intern imwettaq mis-servizz tal-awditjar intern tal-Kummissjoni għamel rakkomandazzjonijiet li jikkoinċidu, li għalihom intlaħaq qbil dwar pjan ta' azzjoni formali ta' rimedju; Iħeġġeġ lill-Aġenzija tkompli bid-diġitalizzazzjoni tas-servizzi tagħha; Jistieden lill-Kummissjoni twettaq Studju ta' Fattibbiltà sabiex tivvaluta l-possibiltà li tistabbilixxi sinerġiji kondiviżi mas-Cedefop li għandu l-kwartieri f'Tessaloniki; jistieden lill-Kummissjoni tevalwa ż-żewġ xenarji, jiġifieri t-trasferiment tal-Aġenzija lejn is-sede tas-Cedefop f'Tessaloniki, u t-trasferiment tas-sede tal-Aġenzija għas-sede ta' Heraklion; josserva li t-trasferiment tal-Aġenzija lejn is-sede tas-Cedefop ikun jinvolvi l-kondiviżjoni tas-servizzi korporattivi u ta' appoġġ u l-ġestjoni tal-bini komuni, kif ukoll il-kondiviżjoni tal-infrastrutturi tal-ICT, it-telekomunikazzjonijiet u dawk ibbażati fuq l-internet, u għaldaqstant l-iffrankar ta' ammont sinifikanti ta' flus, li jkun jista' jintuża għall-finanzjament ulterjuri taż-żewġ aġenziji; Politika dwar il-persunal Jinnota bi tħassib li fil-31 ta' Diċembru 2018, it-tabella tal-persunal kienet eżegwita biss sal-livell ta' 93,62 %, b'44 aġent temporanju maħtura mis-47 aġent temporanju awtorizzati taħt il-baġit tal-Unjoni (imqabbel mat-48 post tax-xogħol awtorizzati fl-2017); jinnota li, barra minn hekk, 27 aġent kuntrattwali u tliet esperti nazzjonali sekondati kienu qed jaħdmu għall-Aġenzija fl-2018; Jinnota li fl-2015, l-Aġenzija ppjanat li tirriloka l-persunal involut fl-amministrazzjoni tagħha lejn Ateni meta r-Regolament (UE) Nru 526/2013 jipprevedi li tali membri tal-persunal għandhom ikunu bbażati f'Heraklion, u li huwa probabbli li l-ispejjeż jistgħu jitnaqqsu aktar jekk il-membri kollha tal-persunal ikunu ċentralizzati f'post wieħed; jinnota li fil-preżent huma biss seba' mill-membri tal-persunal li qed jaħdmu fil-bini ta' Heraklion; jinnota li l-Aġenzija se tkompli tistudja r-rilevanza tal-faċilitajiet skont il-ftehim attwali dwar is-sede attwali u l-programmi żviluppati f'dawk il-faċilitajiet; Jinnota bi tħassib li l-Aġenzija ssibha diffiċli li tirrekluta, tattira u żżomm persunal ikkwalifikat kif jixraq, prinċipalment minħabba t-tipi ta' postijiet tax-xogħol li qed tirriklama, jiġifieri postijiet tax-xogħol ta' aġenti kuntrattwali, u minħabba l-koeffiċjenti ta' korrezzjoni baxxi li japplikaw għas-salarji tal-membri tal-persunal tal-Aġenzija fil-Greċja; jinnota b'sodisfazzjon, madankollu, li l-Aġenzija implimentat għadd ta' miżuri soċjali sabiex issir aktar attraenti; Jinnota li l-Aġenzija m'għandhiex l-approprjazzjonijiet meħtieġa biex tirreklama l-postijiet vakanti kollha fil-lingwi kollha tal-UE, kif mitlub mill-EPSO; jinnota, madankollu, li l-Aġenzija, bħal aġenziji deċentralizzati oħra tal-Unjoni, tippubblika l-avviżi ta' postijiet battala fuq diversi siti web, f'pubblikazzjonijiet fl-Unjoni kollha u fuq is-sit web tan-Netwerk tal-Aġenziji tal-UE; Jinnota li l-proċess ta' trasferiment għall-membri ġodda tal-persunal bħalissa qed jiġi rieżaminat sabiex ikun hemm trasferiment aħjar tal-għarfien lill-persunal ġdid fil-futur, u li dan il-proċess huwa meqjus li huwa inkluż fil-politika dwar postijiet sensittivi; jistieden lill-Aġenzija tinforma lill-awtorità ta' kwittanza meta jkun ġie konkluż ir-rieżami; Jinnota bi tħassib in-nuqqas ta' bilanċ bejn il-ġeneri fl-2018 fost il-maniġers superjuri (8 irġiel u 2 nisa) u fost il-membri tal-bord ta' tmexxija (25 raġel u 5 nisa); Prevenzjoni u ġestjoni tal-kunflitti ta' interess u t-trasparenza Jinnota l-miżuri eżistenti tal-Aġenzija u l-isforzi kontinwi biex jiġu żgurati t-trasparenza u l-prevenzjoni u l-ġestjoni tal-kunflitti ta' interess, u jinnota li s-CVs tal-membri tal-bord tat-tmexxija u d-dikjarazzjoni tal-kunflitti ta' interess tagħhom issa ġew ippubblikati fuq is-sit web tal-Aġenzija; ifakkar li l-Aġenzija ma tippubblikax id-dikjarazzjoni tal-kunflitti ta' interess tal-membri tal-maniġment superjuri fuq is-sit web tagħha; itenni t-talba tiegħu lill-Aġenzija biex tippubblika s-CVs tal-membri kollha tal-bord tat-tmexxija u d-dikjarazzjonijiet tal-kunflitti ta' interess tal-maniġment superjuri tagħha u biex tirrapporta lill-awtorità ta' kwittanza dwar il-miżuri meħuda f'dak ir-rigward; Il-kontrolli interni Jinnota bi tħassib lir-rapport tal-Qorti ssib li l-Aġenzija m'għandhiex politika dwar karigi sensittivi għal fini tal-identifikazzjoni ta' funzjonijiet sensittivi, biex iżżommhom aġġornati u biex tistabbilixxi miżuri xierqa biex timmitiga r-riskji ta' interessi personali; jistieden lill-Aġenzija tadotta u timplimenta politika ta' dan it-tip mingħajr dewmien; Jinnota li fl-2018, is-servizz tal-awditjar intern tal-Kummissjoni ħareġ rapport tal-awditjar dwar l-involviment tal-partijiet ikkonċernati fil-produzzjoni ta' riżultati tanġibbli fl-ENISA, u li l-Aġenzija qed tħejji pjan ta' azzjoni biex tindirizza kwalunkwe qasam fejn jista' jsir titjib; Kummenti oħrajn Jinnota li l-impatt tad-deċiżjoni tar-Renju Unit li joħroġ mill-Unjoni fuq l-operazzjonijiet u l-amministrazzjoni tal-Aġenzija hu limitat ħafna; jinnota, madankollu, li l-Aġenzija għamlet rieżami tal-proċessi interni tagħha biex ittaffi kwalunkwe riskju marbut mal-ħruġ tar-Renju Unit mill-Unjoni, u li l-ebda wieħed minn dawn ir-riskji ma hu meqjus kritiku, iżda li huma pjuttost meqjusa bħala baxxi ħafna; Jiddispjaċih dwar il-fatt li l-Aġenzija għadha ma fformalizzat l-ebda strateġija biex tiżgura post tax-xogħol li jagħmel l-inqas ħsara possibbli lill-ambjent; jistieden lill-Aġenzija tagħmel dan b'mod urġenti; Jistieden lill-Aġenzija tiffoka fuq it-tixrid tar-riżultati tar-riċerka tagħha mal-pubbliku, u tikkomunika mal-pubbliku permezz tal-midja soċjali u mezzi oħra tal-midja; Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0091_MT.docx